Batesapuso

La Batesapuso, Batesa apuso aŭ Batesa apodo aŭ Kameruna apodo (Apus batesi) estas malgranda birdo, laŭ aspekto simila al hirundo aŭ murhirundo. Ĝi estas, tamen, tute nerilata al tiuj paseroformaj specioj, ĉar la apusoj estas en la ordo Apodoformaj. La simileco inter tiuj grupoj estas konsekvenco de konverĝa evoluo respegulante similajn vivmanierojn. Apusoj havas tre mallongajn krurojn, kiujn ili uzas nur por alkroĉiĝi al vertikalaj surfacoj. Ili neniam sidiĝas libervole sur la tero, kaj pasigas la plejparton de sia vivo en la aero, manĝante insektojn, kiujn ili kaptas per siaj bekoj. Ili eĉ trinkas, pariĝas kaj eĉ dormas dumfluge. La genronomo devenas el la greka απους, apous, signife "sen piedoj". 

Tiu ĉi specio vivas en Okcidenta Afriko.

Aspekto
La apuso de Bates estas malgranda, svelta apuso kun tre forkoforma vosto, kiu ofte estas tenata fermita por formi pinton. Ĝi havas brile nigran plumaron kun neklara pala makulo sur la gorĝo. Ĝi estas normale silentema, sed faras altatonan trilon proksime al la nesto. Ili longas 14 cm.

Distribuado
La apuso de Bates troviĝas el Liberio kaj Gvineo, poste dise orienten ĝis Ganao, Niĝerio kaj Kameruno, suden al Gabono kaj norda Kongo. Ĝia ĉeesto en Sieraleono estas nekonfirmita, same kiel raportoj el la oriento de la Demokratia Respubliko Kongo.

Habitato
La apuso de Bates estas specio de pluvarbaro kaj troviĝas en areoj proksimaj al klifoj kaj rokoj.

Kutimoj
La apuso de Bates manĝas super la kanopeo de la pluvarbaro uzante flugetflugadon, kun mallongaj periodoj de glitado foje interrompantaj la rapidajn flugilbatojn. Ĝi povas esti vidata sola, aŭ en malgrandaj grupoj kaj en miksitaj grupoj kun aliaj apusoj kaj hirundoj. Ĝi nestas sole en la malnovaj nestoj de hirundoj kaj aliaj apusoj, ĉefe arbarhirundo kaj eble makuleca dornvosta kaj Abisena hirundo. Reproduktado estis registrita de septembro ĝis marto en Gabono kaj ovodemetado estis notita en Kameruno en majo kaj junio.

Taksonomio kaj nomoj
Lastatempaj molekulaj studoj lokigis ĉi tiun specion en kladon kun blankpuga apuso, horusa apuso, doma apuso kaj malgranda apuso.

Ĝia ordinara nomo kaj latina binomo memorigas pri George Latimer Bates (1863–1940), usona natursciencisto, kiu vojaĝis en Okcidenta Afriko.

 Referencoj 

 Swifts de Chantler kaj Driessens, 



 Sinclair, Hockey kaj Tarboton, SASOL Birds of Southern Africa, 

Eksteraj ligiloj

Kategorio:Apusedoj
Kategorio:Birdoj de Afriko